מדיסון תומפסון

מדיסון תומפסון (באנגלית: Madison Thompson; נולדה ב-13 באוגוסט 2000) היא שחקנית אמריקאית. היא ידועה בעיקר בזכות דמותה של ארין פירס בסדרה "אוזרק" (2020–2022) של נטפליקס בזכות הופעתה בתור סוזן סנט קלייר בסדרה "גריז: עלייתן של הנערות בוורוד" (2023) של פרמאונט+.

 ביוגרפיה 
תומפסון נולדה וגדלה באטלנטה, ג'ורג'יה. בצעירותה, היא גדלה תקופה קצרה בניו יורק. היא למדה בבית הספר התיכון לובט (אנ') באטלנטה, שם השתתפה במספר הפקות בימתיות. בשנת 2018, הייתה מועמדת לפרס שולר הנסלי להופעה הטובה ביותר על ידי שחקנית משנה על תפקידה בתור וונדי בהפקה הבית ספרית של פיטר פן. היא סיימה את לימודיה בשנת 2019. תומפסון לומדת באוניברסיטת דרום קליפורניה לתואר ראשון במנהל עסקים ובאמנויות הקולנוע. כמקצוע משני היא לומדת בבית הספר למוזיקה ת'ורנטון של אוניברסיטת דרום קליפורניה.

 קריירה 
תפקידיה הראשונים של תומפסון בטלוויזיה היו בשנת 2016, כשהיא הופיעה בפרק של סדרת הטלוויזיה "המפענחת: פשעים חמורים" בהפקת רשת הטלוויזיה TNT ובסדרת הטלוויזיה לילדים "הסוכן הנרי" של ערוץ ניקלודיאון. בשנים 2017 ו-2018, היו לה תפקידים חוזרים בסדרת הטלוויזיה "יריית פתיחה" ובסדרה "Kevin (Probably) Saves the World". מאוחר יותר היא הופיעה בפרקים בודדים של סדרות הטלוויזיה "NCIS: ניו אורלינס", "Creepshow", ו"אמא אמריקאית".

ביולי 2019, פורסם כי תומפסון לוהקה לתפקיד ראשי בעונה השלישית של סדרת הטלוויזיה "אוזרק". העונה השלישית הוקרנה בנטפליקס במרץ 2020. בשנה שלאחר מכן, היא לוהקה לתפקיד חוזר באופרת הסבון "צעירים חסרי מנוח".

בינואר 2022 פורסם כי תומפסון לוהקה לתפקיד ראשי בסדרת הטלוויזיה "גריז: עלייתן של הנערות בוורוד".

 פילמוגרפיה 

 קולנוע 
+שנהסרטתפקידהערות2016Santa's Boot Campאלפית2022מקרה חירוםאליס2025המפה שמובילה אליך (אנ')איימי

 טלוויזיה 
+ שנה סדרה תפקיד הערות 2016המפענחת: פשעים חמורים אמנדה פונד פרק: "Present Tense" הסוכן הנרי טיפר פרק: "Mouth Candy" 2017 יריית פתיחה קייטי אימונס 2 פרקים 2018 Kevin (Probably) Saves the World ג'סיקה גארנט 3 פרקים NCIS: ניו אורלינס לאה בל פרק: "Risk Assessment" 2019 Creepshow ג'יל פרק: "All Hallow's Eve" 2020–2021 אמא אמריקאית לינדזי קולידג' 2 פרקים צעירים חסרי מנוח ג'ורדן 17 פרקים 2020–2022 אוזרק ארין פירס 9 פרקים2022בו, ביץ'!אמה3 פרקים2023 גריז: עלייתן של הנערות בוורוד סוזן סנט קלייר תפקיד ראשי; 10 פרקים

קישורים חיצוניים


 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:בוגרות אוניברסיטת דרום קליפורניה
קטגוריה:אמריקאיות שנולדו ב-2000
קטגוריה:אמריקאים שנולדו ב-2000